אלכס ברייטמן

אלכסנדר מייקל ברייטמן (באנגלית: Alexander Michael Brightman) הוא שחקן אמריקאי, הידוע בעיקר בזכות תפקידיו במחזות זמר שונים.

בשנת 2015, הוא גילם את התפקיד של דיואי פין בעיבוד המוזיקלי של "רוק בבית הספר", מה שזיכה אותו במועמדות לפרס טוני לשחקן הטוב ביותר במחזמר בשנת 2016. בשנת 2019, הוא גילם את התפקיד הראשי במחזמר "ביטלג'וס", עליו קיבל מועמדות נוספת לפרס טוני בשנת 2019.

מאז 2020, הוא דיבב את פיזארולי בסדרת האנימציה למבוגרים "הלווה בוס", ומאז 2024, הוא דיבב את סר פנטיוס ואדם בסדרה "מלון הזבין".

 ראשית חייו
ברייטמן נולד בסרטוגה, קליפורניה למשפחה יהודית. אביו ייסד את קבוצת הפתרונות העולמית לנכים של אפל, ואמו ניהלה מרפאת דיאליזה. הוא למד בבית הספר התיכון לבנים "מכללת בלריין" בסן חוזה, קליפורניה, וסיים את לימודיו בשנת 2005. בנוסף, הוא הופיע עם קבוצת התיאטרון והאלתור של בלריין.

 קריירה 
ברודוויי
ברייטמן עבד לראשונה בברודוויי בשנת 2008 בתור מחליף וחלק מהאנסמבל במחזמר "ימים של תהילה", שנסגר לאחר הופעה אחת בלבד. ברייטמן מעולם לא הופיע בהצגה. באותה שנה, ברייטמן לוהק לתפקיד של המנצ'קין בוק וערך את הופעת הבכורה שלו בברודוויי במחזמר "מרשעת". הוא שיחק במחזה במשך שנתיים. תפקידו הבא בברודוויי היה בשנת 2012 במחזמר "דג גדול" כחלק מהאנסמבל ומחליף לתפקיד הראשי. מאוחר יותר, בשנת 2013, ברייטמן לוהק לתפקיד מייקל וורמווד ב"מטילדה: המחזמר".

בשנת 2014, ברייטמן הצטרף למחזמר של אנדרו לויד ובר, "רוק בבית הספר", עיבוד לסרט משנת 2003 בעל אותו שם. ברייטמן לוהק לתפקיד הראשי של דיואי פין, תחילה בהופעות הקונצרט של ההצגה, ולאחר מכן, לתפקיד הראשי הראשון שלו, בהפקה בברודוויי. ברייטמן הופיע בתפקיד דיואי פין בתיאטרון ווינטר גארדן בברודוויי. על הופעה זו, ברייטמן היה מועמד לפרס טוני לשנת 2016 לשחקן הטוב ביותר במחזמר. הופעתו האחרונה של ברייטמן בתור דיואי הייתה ב-5 בנובמבר 2016 אך הוא חזר לגלם את התפקיד לזמן מוגבל באפריל 2017.

ברייטמן שב לבמות ברודוויי ב-2019 בתור דמות הכותרת במחזמר "ביטלג'וס" (המבוסס על הסרט באותו שם), וחזר לשחק את התפקיד ב-2022. הוא היה מועמד שוב לפרס טוני לשחקן הטוב ביותר בטקס פרסי הטוני ה-73. בין 10 באוגוסט ל-19 בנובמבר 2023, הוא הצטרף לקולין דונל ואיאן שואו ב"The Shark Is Broken" בתפקיד ריצ'רד דרייפוס.

בין 9 בינואר ל-7 באפריל 2024, הוא שב לגלם את תפקידו כסר לנסלוט בהפקה מחודשת של המחזמר " ספאמלוט". ברייטמן צפוי לחזור לתפקידו כג'וש סקינר בהפקה בברודוויי של "שמיגאדון!" באפריל 2026.

עבודות אחרות
ברייטמן הוא חבר בלהקת הקומדיה "The (M)orons", יחד עם שחקני וכותבי ברודוויי: אנדרו קובר, פ. מייקל הייני ודרו גספריני. ברייטמן וגספריני פיתחו את הצגת היחיד "חייו והסליים של מארק סאמרס" בשנת 2016. ברייטמן מפתח שני מחזות זמר חדשים בשם "נער ההצלפות" ו"זה סוג של סיפור מצחיק" (שניהם מבוססים על ספרים באותו שם) ביחד עם גספריני.

ברייטמן הופיע בסדרה "מתיחות או לא להיות" במהלך העונש המוזיקלי של בריאן "קיו" קווין, המבוסס על חווייתו האמיתית של קווין ככבאי שעזב את החיים האלו מאחור למען תהילה בטלוויזיה.

באוקטובר 2019 הוכרז כי ברייטמן יצטרף לצוות השחקנים של סרט הקומדיה "כאן והיום" בבימויו של בילי קריסטל.

בשנת 2020, ברייטמן החל לדבב את הדמות פיזארולי ואת הכפיל הרובוטי שלו, רובו פיז, בסדרת הרשת המצוירת למבוגרים "הלווה בוס". בנוסף, הוא דיבב את פאגסלי בסדרת האנימציה של נטפליקס "דד אנד: שומרי הבית הרדוף". בעונה העשירית של "הרשימה השחורה", הוא מגלם את הרבי המברייט, אב ומדען פורנזי.

מאז 2024, הוא מדובב את סר פנטיוס ואדם בסדרה המצוירת "מלון הזבין".

 חיים אישיים 
ברייטמן התחתן עם המלהקת ג'ני רביץ ב-21 במאי 2018 בטקס בברוקלין.

ברייטמן גילה שהוא משתמש בטכניקה גראולינג, מה שמאפשר לו ליצור את הקול המחוספס הייחודי של ביטלג'וס ופיזארולי מבלי להכביד על מיתרי הקול שלו.

במהלך ראיון שנערך בשנת 2023 עבור "The Shark Is Broken", ברייטמן גילה שהוא סובל מהפרעה דו-קוטבית.

תיאטרון
 שנה הפקה תפקיד קטגוריה 2008ימים של תהילה וויל/ג'ק
(מחליף) ברודוויי 2008–2010 מרשעת בוק 2012 35MM: A Musical Exhibition אנסמבל אוף ברודוויי 2012-2013 Stars of David: Story to Song לאונרד נימוי (לאונרד הגדול) אוף ברודוויי 2013 דג גדול אנסמבל ברודוויי ברודוויי 2014–2015 מטילדה מייקל וורמווד 2015–2016רוק בבית הספרדיואי פין2017 מתנקשים ג'וזפה זנגרה אוף ברודוויי 2018 ביטלג'וס ביטלג'וס הכנה לברודוויי 2019–2020 ברודוויי 2021 צמרמורת המחזמר: פנטום האודיטריום אמיל אלבום קאסט מקורי 2022–2023 ביטלג'וס ביטלג'וס ברודוויי 2023 Lewberger & The Wizard of Friendship אבא של קיט(הופעת קמע) אוף ברודוויי ספאמלוט סר לנסלוט אזורי The Shark Is Broken ריצ'רד דרייפוס ברודוויי גוטנברג! המחזמר! מפיק(הופעת קמע) 2024 ספאמלוט סר לנסלוט קומדיה של טעויות דרומיו מסיראקוז אזורי 2025–2026 שמיגאדון! ג'וש סקינרברודוויי

פילמוגרפיה
סרטים
 שנה שם תפקיד הערות 1998 The Face ג'ייקוב סרט קצר 2009 Red Hook רוי 2012 Change of Plans דרו סרט קצר 2014 The Forrest Boys רודני 2021 כאן ועכשיו ג'סטין 2024 האיגוד גרי

טלוויזיה
 שנה שם תפקיד פרק 2009 Important Things with Demetri Martin דמויות שונות שני פרקים 2011 רופא להשכיר צ'יק גיק פרק: "The Shaw/Hank Redemption" 2016 The Special Without Brett Davis לא ידוע פרק: "Mornin USA" מתיחות או לא להיות עצמו פרק: "פחד במה" 2017 SMILF ישי פרק: "A Box of Dunkies & Two Squirts of Maple Syrup" 2018 הטובות לקרב קרטר בלום פרק:
"יום 436" 2019 Documentary Now! קני פרק: "Original Cast Album: Co-Op" 2020כוח הטיטאנים ביטלג'וס דיבוב
פרק: "הרוח הכי מגניבה" 2020–presentהלווה בוס רובו פיז דמות משנה פיזארולי 2021 Law & Order: Special Victims Unit גייב מילר פרק: "Turn Me on Take Me Private" שוטרים בדם ראלף למונט פרק: "The Common Good" 2022 דד אנד: שומרי הבית הרדוף פאגסלי דמות ראשית טמלוכס 2022–2023 הרשימה השחורה הרבי המברייט תפקיד חוזר 2023Foul Play ג'ימי פופ פרק: "The True Real Life of Real Life People" 2024–הווה מלון הזבין סר פנטיוס דמות ראשית אדם

 קישורים חיצוניים 

 הערות שוליים 

2026 01
קטגוריה:מדבבים אמריקאים
קטגוריה:שחקני תיאטרון יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:אמריקאים ילידי קליפורניה
קטגוריה:אמריקאים שנולדו ב-1987